《柳梢青（两邑大夫鞭春之集，城南主人张澧州有词，次其韵）》
宋代·郭应祥

两令邀宾。城南佳处，饯腊迎春。步入梅林，纷然缟袂，间以红英。

遥岑寸碧增明。更酬唱、无惭昔人。一笑相欢，且斟佳醑，休羡莼羹。

作者简介：［约公元一二二四年前后在世］字承禧，临江人。生卒年均不详，约宋宁宗嘉定末前后在世。嘉定间进士。官楚、越间。其他事迹不可考。